
РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

УТВЪРЖДАВАМ:
ИВАЙЛО ЙОТКОВ
Директор на РИОСВ – Пловдив

ДОКЛАД 
за извършена комплексна проверка 

На основание: План за контролната дейност за 2026 год. на РИОСВ – Пловдив, утвърден от Министъра на околната среда и водите и Заповед № № РД-23/02.02.2026 и Заповед № РД – 224 от 24.06.2026 г. на Директора на РИОСВ – Пловдив.

Дата на извършване на проверката: 08.07.2026 г.
Обект - “Предприятие за производство на велпапе и опаковки, печатане и флексопечат“, с местонахождение:  село Труд, „Стопански двор“ №2, община Марица, област Пловдив. 
собственост на:  „ТЕМПОДЕМ“  ЕООД, с. Труд, община Марица, област Пловдив

I. Цел на проверката:
   	Основна цел на проверката е установяване нивото и степента на съответствие на дейността в обекта с изискванията на екологичното законодателство, както следва: 
· Закон за водите
· Закон за управление на отпадъците и подзаконовите  нормативни актове към тях. 

II. Проверени инсталации:
     На територията на обекта са  проверени:
· Цех за производство на велпапе,
· Помещение за ръчни операции за сгъване и лепене на кашони,
· Производство на кашони и изделия от велпапе,
· Складове за суровини,
· Склад за готова продукция,
· Места и съдове за съхранение на генерираните от дейността отпадъци,
· Утаителни шахти за пречистване на отпадъчни води и точка на заустване,
· Отоплителни котли за оползотворяване на дървесни отпадъци

III. Констатации от проверката по компоненти и фактори на околната среда: 
В обект “Предприятие за производство на велпапе и опаковки, печатане и флексопечат“ на „ТЕМПОДЕМ“  ЕООД с местонахождение: село Труд, „Стопански двор“ №2, община Марица, област Пловдив, се извършва производство на велпапе и изделия от велпапе.

По фактор на въздействие върху околната среда „Отпадъци“ :
В котлите, налични в производственото предприятие се горят собствени дървесни отпадъци. С получената топлинна енергия се отопляват собствени производствени помещения. За извършваната дейност по третиране на дървесни неопасни отпадъци, дружеството притежава издаден от Директора на РИОСВ-Пловдив, регистрационен документ за третиране на отпадъци. „ТЕМПОДЕМ“  ЕООД притежава утвърдени от Директора на РИОСВ-Пловдив работни листове за класификация на отпадъците формирани от производствената дейност, изготвени по образеца на приложение №5 към чл.7, ал.1 от Наредба №2/2014 г. (обн. ДВ, бр.66/2014 г., с посл. изм. и доп.). В обекта има изградена за дейността инфраструктура с ограничен достъп и непропусклива настилка (бетон) за временно съхранение на образуваните от производствената дейност отпадъци. Дружеството води редовно отчетност в Националната информационна система за отпадъци (НИСО), съгласно приложенията на Наредба №1/2014г. за реда и образците по които се предоставя информация за дейностите по отпадъци, както и реда за водене на публични регистри. При проверката са представени договори за предаване на образуваните от дейността отпадъци с лица, притежаващи документи, съгласно изискванията на чл. 35 от Закона за управление на отпадъците (ЗУО, Обн., ДВ, бр. 53 от 13.07.2012 г. с посл. изм. и доп.). На площадката има осигурени места и съдове за временното съхранение на образуваните отпадъци. Същите са обозначени с табелки с код и наименование на съответния отпадък, съгласно разпоредбите на Наредба №2 за класификация на отпадъците. Опасните отпадъци биват съхранявани в закрито помещение. Дружеството пуска на пазара опаковани стоки, след употребата на които се образуват масово разпространени отпадъци от опаковки - фолио. Представен е Договор за поемане на задължението по оползотворяване на отпадъци от опаковки и Удостоверение, че дружеството участва в колективна система по чл.14, ал.2, т.12 от ЗУО. Представиха се месечни справки декларации, изготвени съгласно Приложение № 15 от Наредбата за определяне на реда и размера за заплатена продуктова такса Фирмата заплаща редовно лицензионното възнаграждение към организацията.
По компонент Компонент „Води“ /отпадъчни/: 
За заустване на формираните на обекта производствени температурно замърсени, отпадъчни води  получени от охлаждане, на производтвено лепило и дъждовни води от открити площи, дружеството притежава разрешително за ползване на повърхностен воден обект за заустване на отпадъчни води, издадено от БД-ИБР-Пловдив. При проверката е взета проба отпадъчна вода от младши експерт на РЛ-Пловдив в присъствие на представител на дружеството, от точката на заустване във водоприемника. Дружеството изпълнява заложените условия в разрешителното за заустване: провежда собствен мониторинг на заустени отпадъчни води, представя резултати с протоколи от изпитване в РИОСВ-Пловдив, както и доклад по чл.48, ал. 1, т. 12 от Закона за водите в законоустановения срок. Не са установени отклонения от индивидуалните емисионни ограничения. Количествата заустени отпадъчни води се заплащат в БД ИБР Пловдив по отчетеното по измервателно устройство. Битово-фекалните отпадъчни води се събират във водоплътен изгребен резервоар.
IV. Предписания, срокове за изпълнение, отговорници:
При проверката не са констатирани несъответствия и не са дадени предписания.

V. Съответствие, последващ контрол: При извършената проверка не са установени несъответствия с изискванията на екологичното законодателство по компоненти и фактори на околната среда. 	

